****

ЮЖНА КОРЕЯ – малкият дракон на Азия



По маршрут: София – Доха – Сеул – Андонг – Хахое – Тегу – Кенджу – Мунгйонг – Йеоджу – Сеул – Демилитаризирана зона - Доха – София

**10 дни/ 7 нощувки/ 8 закуски/ 7 вечери**

**Дата: от 31 август до 09 септември 2017 г.**

**1 ден София – Доха 31.08.**

Среща на летище София и в 13.25 ч. полет за **Доха**. Кацане в **Доха** в 18.05 ч. и възможност за обиколка на катарската столица. Връщане на летището.

**2 ден Доха – Сеул 01.09.**

Полет за **Сеул** в 02.30 ч. Кацане на летище Инчеон в южнокорейската столица в 17.05 ч. Посрещане от местен екскурзовод, трансфер и настаняване в хотел. **Нощувка.**

*Сеул е столица и най – голям град на република Южна Корея. Населението на столичния район от 25 мил. души поставя Сеул сред най - големите метрополии в света. Освен по брой на своето население, градът заема и водещо място сред икономическите центрове на Азия, като е седалище на гиганти като Самсунг, Хюндай и LG. Освен модерен мегаполис, Сеул е и град с хилядолетна история. Историците поставят началото на града преди повече от 4000 г. От XIV в. на сетне Сеул става столица на Корея и резиденция на владетелите от династията Чосон. Това е период на просперитет, който оставя ярка следа върху развититето на града и довежда създаването на някои от неговите най - ценни архитектурни паметници.*

**3 ден Сеул 02.09.**

**Закуска**. Начало на автобусна и пешеходна обиколка на столицата **Сеул**. Акцент на обиколката са дворецът Геонгбок – най - големият от петте дворци, изградени от династията Чосон през XIV в. Той служи като главна резиденция на корейските владетели и днес впечатлява със своите мащаби и изящество. Следва посещение на Нациoналния фолклорен музей на Корея, чиито експонати се съхраняват в землището на двореца. Следобед следва посещение на двореца Чангдеок **(UNESCO),** чието изграждане започва през 1405 г. след като тогавашният император Теджон се добира до власта, като убива своя доведен брат в двореца Геонгбок. Програмата предвижда и преминаване покрай „Синята Къща“ или резиденцията на президента на Южна Корея. Денят ще завърши с разходка по живописната улица Инсадонг, която със своите стари сгради, занаятчийски дюкянчета, антиквариати и артисти е запазила духа на отминали времена. Свободно време за разходка. Вечерта връщане в хотела. **Вечеря. Нощувка.**

**4 ден Сеул – Сувон /екскурзия по желание/ 03.09.**

**Закуска.** Свободно време в **Сеул** за посещение на **Световен конгрес на архитектите.** По желание и срещу допълнително заплащане, възможност за екскурзия до град **Сувон**. Разположен на около 30 км. на юг от **Сеул**, градът има население от над един милион жители и e често посещаван от туристи, зарада мощната крепост **Хвасеон (UNESCO).** Програмата предвижда разглеждане на крепостта и свободно време в Сувон. След посещението на Сувон програмата продължава с посещение на Корейско етно село, където групата ще види традиционни корейски танци. Следобед връщане в Сеул. **Вечеря. Нощувка.**

**5 ден Сеул – Андонг 04.09.**

**Закуска.** Отпътуване към **Андонг** – град, превърнал се в културно средище на Корея, след като през XVI в. големият мислител и учен И Хванг създава прочутата конфуцианска школа Досан Сеоданг. Втората част от деня е предвидена за посещение на селището **Хахое** **(UNESCO)**, което е запазило своя облик още от времето на династията Чосон и е прекрасен пример за планировката и архитектурата от онова време. Освен посещението в китното селище, групата ще има възможност да посети музей на дървените маски, както и музея на соджуто – посветен на най - популярната корейска алкохолна напитка. Настаняване в хотел. **Вечеря. Нощувка.**

**6 ден Андонг – Тегу 05.09.**

**Закуска.** Отпътуване към храма Хайенса, един от най – древните центрове на будизма в страната и главен храм на корейския будистки орден Джогие. Според някои сведения, Хайенса е създаден още през далечната 809 г. Храмът притежава и едно от националните богатства на страната – препис на трипитака, изработен върху 81 000 дървени таблети, съхранявани в най - старата част на комплекса. След посещението на храма, програмата продължава с посещение на **град Тегу**. Кратка разходка в центъра на града. Настаняване в хотел**. Вечеря. Нощувка.**

**7 ден Тегу – Кенджу 06.09.**

**Закуска**. Отпътуване към **Кенджу.** Попътнопосещение на селището **Янгдонг** **(UNESCO)**. Скътано между планински склонове и бреговете на р. Хейонгсан, обхванато от зеленина, селището подобно на **Хахое**, e пример за селищата на аристокрацията от времето на династията Чосон. Следващата спирка е при пещерата Сеокгурам **(UNESCO)** и храма Булгукса **(UNESCO)**. Двата обекта, създадени от династията Шила през далечния VIII в., са сред най - ценните кутурни паметници в страната. **Комплексът Сеокгурам**, със своята изкуствена пещера и каменни скулптури и храма Булгукса със своите дървени сгради и каменни тераси са сред върховите постижения на религиозната архитектура, която процъфтява в района на Кенджу по времето на династията Шила. Двата обекта са свързани от силна религиозна символика, като пещерата е въплъщение на просветлението на Буда, докато **Булгукса** символизира земния свят. Привечер посещение на езерото **Анапджи**, чиято водна повърхност отразява светлините на околните павилиони, създавайки една незабравима феерия. Настаняване в хотел. **Вечеря. Нощувка.**

**8 ден Кенджу – Мунгйонг – Йеоджу – Сеул 07.09.**

**Закуска.** Отпътуване към **Мунгйонг**, който стои на пътя между **Пусан** и **Сеул**. За да бъде контролиран трафика и за да бъдат защитени пътниците в Прохода на птиците намиращ се в близост до града са изградени три мощни порти, които днес са една от главните туристически атракции на града. След посещението на **Мунгйон**, групата продължава към **Йеоджу**, където ще бъде посетена една от най - големите фабрики за керамика в света. Тук посетителите ще видят процеса на производство на най - качествените предмети от кераника в цяла Корея, както и ще имат възможност да вземат спомен от изящните магазини на фабриката. След посещението пътя продължава към **Сеул**. Настаняване в хотел. **Вечеря. Нощувка.**

**9 ден Сеул – корейска Демилитаризирана Зона 08.09.**

**Закуска.** Отпътуване за Демилитаризираната зона, която разделя територията на Северна от Южна Корея. Границата на двете държави e най - охраняваната държавна граница в света. Тя е ивица широка около 4 км и дълга над 260 км, която разделя корейския полустров, прекосявайки го от запад на изток. Повече от 1 милион войници все още стоят един срещу друг от двете страни на границата. Въпреки това, тя е и важна туристическа атракция, която се посещава от хиляди туристи. Програмата предвижда посещение на парка Имджингак, в който се издигат паметници, посветени на хората, загинали във корейската война, както и на тези, които не са успели да се върнат по родните си домове след сключването на примирието. Обект, който има огромно символно значение за жителите на Южна Корея, е и Мостът на свободата, по който хиляди освободени от Северна Корея военопленници се връщат в страната. Задължителна спирка в района е и третият инфилтрационен тунел, който севернокорейските войски прокопават по време на Студената война. Дължината на съоръжението е над 1600 м, а целта е била бързото и неочаквано разполагане на войски отвъд границата. Според предвижданията 30 хил. севернокорейски войници е трябвало да се озоват в тила на врага и в непосредствена близост до Сеул за по- малко от час. Тунелът е открит по случайност в края на 70-те години на XX в. Програмата предвижда и посещение на наблюдателния пункт Дора, откъдето се разкрива гледка далече в територията на Северна Корея. Връщане в Сеул. **Вечеря**. Трансфер до летището и в 01.20 ч. полет за **Доха.**

**10 ден Доха – София 09.09.**

Кацане на летище Хамад **в Доха** в 04.50 ч. Полет за София в 07.05 ч. Кацане в **София** 12.05 ч.

**Пакетна цена: 4257 лв.**

**Пакетната цена включва**: самолетен билет София – Доха – Сеул – Доха – София на авиокомпания QATAR AIRWAYS, летищни такси, **7 нощувки със закуски в 4\*\*\*\* хотели**, от които 4 - в Сеул, 1 - в Андонг, 1 - в Даегу, 1 - в Геонгджу, **7 вечери** в местни ресторанти, входни такси по програмата, транспорт с климатизиран автобус, местен екскурзовод на английски език, водач-преводач от агенцията.

**Забележка:** Пакетната цена е калкулирана при курс 1 USD = 1.85 лв. При увеличение на валутния курс, пакетната цена ще бъде преизчислена.

**Доплащане за:**

• единична стая – 825 лв.

• медицинска застраховка с покритие 25 000 EUR – 22 лв., над 65 г. – 33 лв., над 70 г. – 44 лв.

• екскурзия до Сувон и Eтно село – 55 USD при мин. 20 туристи, Доха: обзорен тур – 50 лв. при мин. 10 туристи /изисква се предварителна резервация и плащане с основния пакет/, бакшиши за местен екскурзовод и шофьор - 40 USD /заплащат се на място/

**Минимален брой туристи:** 20

**Парична единица** на Южна Корея: KRW (вон), 1 BGN ~ 625 KRW

Срок за уведомление при недостигнат минимален брой туристи: 7 дни преди началната дата.

**Примерни хотели:** хотел Golden Tulip M 4\*\*\*\* (<http://ko.goldentulipmseoulhotel.com/>) или подобен в Сеул, хотел Richel 4\*\*\*\* hotel (<http://richell-andong.co.kr/web/index.php>) или подобен в Андонг, хотел Grand Hotel 4\*\*\*\* (<http://www.daegugrand.co.kr/grand/main/index.php>) в Тегу или подобен, хотел The Suites 4\*\*\*\* (<http://gyeongju.suites.co.kr/>) или подобен в Генджу.

**Необходими документи:** ксерокопие на задграничен паспорт с минимум 6 – месечна валидност към крайната дата на пътуване; няма визови, санитарни, медицински и визови изисквания за посещаваните по маршрута страни.

**Начин на плащане**: депозит – 1500 лв., доплащане – до 30 дни преди отпътуване.

Застраховка „Отмяна от пътуване“: предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160163000000036/ 31.07.2016 г.**

